న్యూఢిల్లీ: 17 మందిని బలితీసుకున్న కృష్ణానది బోటు ప్రమాదంపై ప్రధానమంత్రి నరేంద్ర మోదీ తీవ్ర దిగ్భ్రాంతి వ్యక్తం చేశారు. ప్రస్తుతం ఫిలిప్పైన్స్ పర్యటనలో ఉన్న ఆయన.. విజయవాడలో నిన్న జరిగిన ఘోరప్రమాదంపై ట్విటర్లో స్పందించారు. ఆప్తులను కోల్పోయిన కుటుంబాలకు తన ప్రగాఢ సానుభూతి తెలియజేశారు. ‘‘కృష్ణానదిలో బోటు తిరగబడిన ఘటన తీవ్ర ఆవేదనకు గురిచేసింది. ఈ ప్రమాదంలో ఆప్తులను కోల్పోయిన కుటుంబాలకు నా ప్రగాఢ సానుభూతి తెలియజేస్తున్నాను. బాధితులకు సాయంగా ఆంధ్రప్రదేశ్ ప్రభుత్వం, ఎన్డీఆర్ఎఫ్ బృందాలు సహాయక చర్యల్లో పాల్గొంటున్నాయి...’’ అని ప్రధాని ట్వీట్ చేశారు. కాగా ఈ ప్రమాదంలో ఇప్పటివరకు మొత్తం 17 మృతదేహాలను వెలికితీసినట్టు కృష్ణాజిల్లా కలెక్టర్ బి. లక్ష్మీకాంతం వెల్లడించారు. గల్లంతైన మిగతావారి కోసం తీవ్రంగా గాలింపు కొనసాగిస్తున్నామని తెలిపారు. దీనిపై విచారణ జరిపేందుకు ప్రభుత్వం ఉన్నతస్థాయి కమిటీని ఏర్పాటుచేసిందన్నారు. ఈ ఘటనపై పోలీసులు ఐదుగురిపై కేసు నమోదు చేశారనీ.. అందులో ఇప్పటికే ఒకరిని అరెస్టు చేశారని తెలిపారు. ప్రమాదం జరిగినప్పుడు బోటులో మొత్తం 41 మంది ప్రయాణిస్తుండగా.. అందులో అత్యధికంగా ఒంగోలు నుంచి పిక్నిక్కోసం వచ్చిన వారే 32 మంది వరకు ఉన్నారు.
newdhilly: 17 mandini baliteesukunna krushnaanadi botu pramaadampai pradhaanamantri narendra modii teevra digbhranti vyaktam chesaru. prastutam philippines paryatanalo unna aayana.. vijayavaadalo ninna jarigina ghorapramadampai twiterlo spandinchaaru. aaptulanu kolpoina kutumbaalaku tana pragaada saanubhooti teliyajesaaru. ‘‘krushnaanadilo botu tiragabadina ghatana teevra aavedanaku gurichesindi. ee pramaadamlo aaptulanu kolpoina kutumbaalaku naa pragaada saanubhooti teliyajestunnaanu. baadhitulaku saayamgaa andhrapradesh prabhutvam, ndrf brundaalu sahayaka charyallo palgontunnayi...’’ ani pradhaani tweet chesaru. kaga ee pramaadamlo ippativaraku mottam 17 mrutadehaalanu velikiteesinattu krishnajilla kalektar bi. lakshmikantam velladinchaaru. gallantaina migatavari kosam teevramgaa gaalimpu konasaagistunnaamani telipaaru. deenipai vichaarana jaripenduku prabhutvam unnatasthaayi kamiteeni erpaatuchesindannaaru. ee ghatanapai poliisulu aiduguripai kesu namodu chesarani.. andulo ippatike okarini arestu chesarani telipaaru. pramaadam jariginappudu botulo mottam 41 mandi prayaanistundagaa.. andulo atyadhikamgaa ongolu nunchi piknikkosam vachina vaare 32 mandi varaku unnaaru.